cyanic-selkie/wikianc huggingface dataset:
அகவல் துள்ளல் ஓசை
யாப்பருங்கலம் என்னும் நூல் கலிப்பாவின் துள்ளல் ஓசையை மூன்று வகையாகப் பகுத்துக் காட்டுகிறது. அவற்றில் ஒன்று அகவல் துள்ளல் ஓசை. செல்வப்போர்க் கதக்கண்ணன் செயிர்த்தெறிந்த சினவாழி முல்லைத்தார் மறமன்னர் முடித்தலையை முருக்கிப்போய் எல்லைநீர் வியன்கொண்மூ இடைநுழையும் மதியம்போல் மல்லல்ஒங் கெழில்யானை மருமம்பாய்ந் தொளித்ததே இந்தக் கலிப்பா நேரசையில் தொடங்கிக் கலித்தளையுடன் வெண்டளையும் பெற்று வந்துள்ளதால் அகவல் துள்ளல்.
பாவாடரபட்டி
பாவாடரபட்டி (சிலர் பாவாடப்பட்டி, Pavadapatti எனவும் அழைக்கின்றனர்) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது திம்ஜேப்பள்ளி ஊராட்சிக்கு உட்பட்டது.
அகவல் துள்ளல் ஓசை
மேற்கோள்
பகுப்பு:கலிப்பா
பாவாடரபட்டி
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 308 கிலோமீட்டர் தொலைவிலும் உள்ளது.
பிடல் காஸ்ட்ரோவின் இறப்பு மற்றும் அரசு இறுதிச் சடங்கு
90 வயதான கியூபா கம்யூனிஸ்ட் கட்சியின் முன்னாள் முதல் செயலாளரும், மன்றத்தின் தலைவருமான பிடல் காஸ்ட்ரோ 25 நவம்பர் 2016 மாலை 22:29 ( CST ) அளவில் இயற்கை எய்தினார். அவரது சகோதரர், மாநில மன்றத்தின் அப்போதைய தலைவரும், முதல் செயலாளருமான ராவுல் காஸ்ட்ரோ, அவரது மரணம் குறித்து அரசு தொலைக்காட்சியில் அறிவித்தார். அவரது சகாப்தத்தின் மிகவும் சர்ச்சைக்குரிய அரசியல் தலைவர்களில் ஒருவரான, காஸ்ட்ரோ தனது வாழ்நாளில் உலகம் முழுவதும் உள்ள மக்களை ஊக்கமும் துயரப்படவும் செய்தார். லண்டன் தி அப்சர்வர் "வாழும் போது இருந்ததைப் போலவே மரணத்திலும் பிரிவினைவாதி" என்று நிரூபித்தார், மேலும் இவரது "எதிரிகள் மற்றும் அபிமானிகள்" ஒப்புக்கொண்ட ஒரே விடயம் இவர் உலக விவகாரங்களில் "ஒரு குறிப்பிடத் தகுந்த நபர்" என்று ஒப்புக்கொண்டனர். "ஒரு சிறிய கரிபியன் தீவை உலக அளவில் குறிப்பிடத்தகுந்த சக்தியாக மாற்றியவர்" என்று குறிப்பிட்டது. த டெயிலி டெலிகிராப், உலகம் முழுவதும் இவர் "மக்களின் துணிச்சலான வாகையாளராகவோ, அல்லது ஒரு அதிகார வெறி கொண்ட சர்வாதிகாரியாகவோ கருதப்பட்டார்" என்று குறிப்பிட்டுள்ளது. காஸ்ட்ரோவின் உடல் தகனம் செய்யப்பட்ட பின்னர் எரிசாம்பல் 4 திசம்பர் 2016 அன்று சாண்டியாகோ டி கியூபாவில் அடக்கம் செய்யப்பட்டது, மேலும் பல்லாயிரக்கணக்கான கியூபா மக்கள் இந்த நிகழ்வை நினைவுகூர்ந்தனர்.
சான்றுகள்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள் பகுப்பு:2016இல் அரசியல்
இருபுரோமின் ஐந்தாக்சைடு
இருபுரோமின் ஐந்தாக்சைடு (Dibromine pentoxide) என்பது Br2O5. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமின் மற்றும் ஆக்சிசன் சேர்ந்து இச்சேர்மம் உருவாகிறது. நிறமற்றுக் காணப்படும் இச்சேர்மம் -20 0 செல்சியசு வெப்பநிலைக்கு கீழ் நிலைப்புத்தன்மையுடன் காணப்படுகிறது. இருபுரோமின் ஐந்தாக்சைடு O2Br-O-BrO2 என்ற மூலக்கூறு அமைப்புடனும் வளைந்த Br-O-Br பிணைப்புகளின் பிணைப்புக் கோணம் 121.2° ஆகவும் கொண்ட அமைப்பில் காணப்படுகிறது. ஒவ்வொரு BrO3 குழுவும் உச்சியில் புரோமின் அணுவைக் கொண்ட பட்டைக்கூம்பு வடிவத்துடன் காணப்படுகிறது.
தயாரிப்பு
புரோமின் கரைசலை ஓசோன் கலந்த இருகுளோரோமீத்தேனுடன் தாழ்வெப்பநிலைகளில் வினைபடுத்துவதாலும் புரோப்பியோநைட்ரைலை மீள்படிகமாக்கலாலும் இருபுரோமின் ஐந்தாக்சைடு தயாரிக்க முடியும்.
மேற்கோள்கள்
பகுப்பு:புரோமின் சேர்மங்கள் பகுப்பு:ஆக்சைடுகள்
பிரிந்திசைத் துள்ளல் ஓசை
யாப்பருங்கலம் என்னும் நூல் கலிப்பாவின் துள்ளல் ஓசையை மூன்று வகையாகப் பகுத்துக் காட்டுகிறது. அவற்றுள் ஒன்று பிரிந்திசைத் துள்ளல் ஓசை மணிகிளர் நெடுமுடி வானவனும் தன்முனும்போன்(று) அணிகிளர் நெடுங்கடலும் கானலும் தோன்றுமால் நுரைநிவந் தவையன்ன நொப்பறைய சிறையன்னம் இரைநயந் திறைகூரும் ஏமஞ்சால் துறைவகேள்
இந்தக் கலிப்பாவில் கலித்தளையுடன் பிற தளைகளும் விரவி வந்துள்ளமையால் பிரிந்திசைக் கலிப்பா.
பெருமங்கலம் கம்பநாதசுவாமி கோயில்
பெருமங்கலம் கம்பநாதசுவாமி கோயில் தமிழ்நாட்டில் நாகபட்டினம் மாவட்டம், பெருமங்கலம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் விநாயகர், சப்தமாதா, வீரன், பூர்ணா, புஷ்கலா, மாரியம்மன் உபசன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் வருடப்பிறப்பு முக்கிய திருவிழாவாக நடைபெறுகிறது.
கும்பகோணம் மேட்டுத்தெரு விசுவநாதசுவாமி கோயில்
கும்பகோணம் மேட்டுத்தெரு விசுவநாதசுவாமி கோயில் தஞ்சாவூர் மாவட்டம் கும்பகோணம் மேட்டுத்தெருவில் உள்ள சிவன் கோயிலாகும்.
மூலவர்
இக்கோயிலின் மூலவர் லிங்கத்திருமேனியாக உள்ளார். அவர் விசுவநாதசுவாமி என்றழைக்கப்படுகிறார். மூலவர் சன்னதியின் வடப்புறம் விசாலாட்சி அம்மன் சன்னதி உள்ளது.
பிற தெய்வங்கள்
மூலவருக்கு முன்பாக உள்ள முன் மண்டபத்தில் வலது புறம் விநாயகர் உள்ளார். இடது புறம் சுப்பிரமணியர் உள்ளார். இக்கோயிலில் நவக்கிரக சன்னதியும், ஆஞ்சநேயர் சன்னதியும் உள்ளன. கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், துர்க்கை ஆகியோர் உள்ளனர்.
விநாயகர் சிறப்பு
இங்குள்ள இவ்விநாயகர் செங்கழுநீர் விநாயகர் என அழைக்கப்படுகிறார். விசுவநாதசுவாமி கோயில் என்பதைவிட செங்கழூநீர் விநாயகர் கோயில் என்றே உள்ளூரில் இக்கோயிலை அழைக்கின்றனர்.
மேற்கோள்கள்
பகுப்பு:கும்பகோணத்திலுள்ள கோயில்கள்
மாத்தேயின் சுண்டெலி
மாத்தேயின் சுண்டெலி (Matthey's mouse) (மசு மாத்தேய்) என்பது முரிடே குடும்பத்தினைச் சார்ந்த கொறிக்கும் வகை விலங்காகும்.
இது புர்க்கினா பாசோ, கோட் டிவார், கானா, மாலி, செனிகல், டோகோ, பெனின், கினி மற்றும் கினி-பிசாவ் ஆகிய இடங்களில் காணப்படுகிறது.
இதனுடைய இயற்கையான வாழ்விடம் ஈரமான புன்னிலமாகும்.
,மேற்கோள்கள்
பகுப்பு:கொறிணிகள் பகுப்பு:தீவாய்ப்பு கவலை குறைந்த இனங்கள் பகுப்பு:மேற்கு ஆப்பிரிக்கப் பாலூட்டிகள்
குலோத்துங்க சிங்கையாரியன்
குலோத்துங்க சிங்கையாரியன் யாழ்ப்பாணத்து ஆரியச் சக்கரவர்த்தி அரச வம்சத்தின் மூன்றாவது அரசனாவான். இவன் கி.பி 1284ஆம் ஆண்டு முதல் 1292 ஆம் ஆண்டு வரை யாழ்ப்பாணத்தை ஆட்சி செய்தான் என்று செ. இராசநாயகம் கணித்துள்ளார். இவன் குலசேகர சிங்கையாரியனின் மகனும், கூழங்கைச் சக்கரவர்த்தி என அழைக்கப்பட்ட முதல் ஆரியச் சக்கரவர்த்தியின் பேரனும் ஆவான்.
இவனும் தன் முன்னோரைப் போலவே வேளாண்மை வளர்ச்சிக்கான நடவடிக்கைகளை எடுத்ததாக யாழ்ப்பாண வைபவமாலை கூறுகிறது. தரிசு நிலங்களைத் திருத்தி வேளாண்மைக்கு ஏற்ற நிலங்களாக இவன் மாற்றியதாக இந் நூல் கூறுகிறது. இவனுடைய 23 ஆண்டு ஆட்சிக் காலம் அமைதிக் காலமாக விளங்கியதாகவும் கூறப்படுகின்றது.
வெளியிணைப்புக்கள்
பகுப்பு: யாழ்ப்பாண அரசர்கள்
சல்மா ஷாகீன்
சல்மா ஷாகீன் (Salma Shaheen) (பிறப்பு: 1954 ஏப்ரல் 16) பாக்கித்தானைச் சேர்ந்த கவிஞரும், புனைகதை எழுத்தாளரும், ஆராய்ச்சியாளரும், முதல் பஷ்தூ மொழி -பெண் புதின ஆசிரியருமாவார். இவர் பெசாவர் பல்கலைக்கழகத்தின் பஷ்தூ கழகத்தின் மொழி ஒழுங்குமுறை நிறுவனத்தின் முதல் பெண் இயக்குநராகவும் பணியாற்றினார். இவர் தனது இலக்கியப் பணியைத் தொடங்கியதிலிருந்து முதன்மையாக உருது மற்றும் பஷ்தூ மொழிகளில் கவிதைகளை எழுதினார். கைபர் பக்துன்க்வாவின் முக்கிய பெண் எழுத்தாளர்களில் ஒருவராக இவர் அங்கீகரிக்கப்படுகிறார். இவர் பஷ்தூ மொழி, கலாச்சாரம் மற்றும் அதன் இலக்கியங்களுக்கு குறிப்பிடத்தக்க பங்களிப்பை வழங்கியதாக நம்பப்படுகிறது.
ஆரம்ப கால வாழ்க்கை
சல்மா 1954 ஏப்ரல் 16 அன்று கைபர் பக்துன்க்வாவின் மர்தானில் உள்ள பாக்தாதா நகரில் பிறந்தார். 1971ஆம் ஆண்டில் ஒரு அரசுப் பள்ளியிலிருந்து தனது இடைநிலைக் கல்வியை முடித்தார். பின்னர் 2002ஆம் ஆண்டில் மர்தான் மகளிர் பல்கலைக்கழகத்தில் (முன்னர் மர்தான் பெண்கள் மகளிர் கல்லூரி) பயின்றார். மேலும், நவீன பஷ்தூ கவிதைகளில் பட்டப்படிப்பு, முனைவர் பட்டம் உள்ளிட்ட மேலதிக கல்வியை முடித்தார்.
தொழில்
இவர், தனது பிள்ளை பருவத்திலேயே எழுத்துக்களில் ஈடுபட்டார். தனது எட்டாம் வகுப்பில் படிக்கும் போது முதலில் எழுதத் தொடங்கினார் என்று நம்பப்படுகிறது. இவரது தந்தை இவரது வாழ்க்கையில் ஒரு குறிப்பிடத்தக்க பங்கைக் கொண்டிருந்தா. மேலும், பஷ்தூ பெண்களுக்கு தார்மீக அதிகாரம் பெற ஊக்கப்படுத்தினார். பஷ்தூ கழகத்தின் இயக்குநராக, இவர் 2011இல் மொழி ஒழுங்குமுறை நிறுவனத்தை மீட்டெடுத்தார். இது முன்னர் பஷ்தூ மொழி மற்றும் இலக்கியத்திற்கான மையம் என அழைக்கப்படாத ஒரு நிறுவனத்தில் இணைக்கப்பட்டிருந்தது. மேலும், ஹுஜ்ரா, இசை, நடனம் மற்றும் ஜிர்கா பற்றிய 120 பக்துன்வாலி புத்தகங்களை வெளிக்கொண்டு வந்த பெருமையும் இவருக்கு உண்டு.
இலக்கியப் பணி
ஒரு கவிஞராக, இவர் உருது மற்றும் பஷ்தூ மொழிகளில் பதினான்கு முதல் பதினெட்டு புத்தகங்களை எழுதினார். மேலும் ஒரு ஆராய்ச்சியாளராக, இவர் நாட்டார் பாடல் அல்லது "பஷ்தூ தபா" என்ற தலைப்பில் நாட்டுப்புற இசை குறித்த ஆராய்ச்சி புத்தகத்தை எழுதினார், "கன்ரி ஆவோ ஆக்ஸி" சிறுகதையை எழுதினார். இவரது கவிதை புத்தகங்களில் "ஜா ஹம் ஹாக்ஸே வாரா வே" மற்றும் "நவே சஹார்" ஆகியவை அடங்கும். இது முதலில் 1982இல் வெளியிடப்பட்டது. ஒரு ஆராய்ச்சியாளராக, சமூக, கலாச்சாரம், பாரம்பரியம் மற்றும் மொழி தடைகள் உட்பட பல்வேறு தலைப்புகளில் 42 வெளியீடுகளை வெளியிட்டுள்ளார். இவரது கவிதை பஷ்தூ கலாச்சாரம், இலக்கியம் மற்றும் மரபுகளை மையமாகக் கொண்டுள்ளது. "கா ராணா ஷாவா" மற்றும் "கனி ஆ ஆஸ்கி" என்ற இரண்டு புதினங்களையும் எழுதியுள்ளார். "அபாசின் டா தாரிக்", "முஷாரதி ஆ சகாபதி ஆசர்" மற்றும் "அவாமி சண்டரே" உள்ளிட்ட முக்கிய புத்தகங்களில் ஒன்றாக அங்கீகரிக்கப்பட்ட கவிதைகளையும் இவர் எழுதினார். ஒரு எழுத்தாளராக ஆய்வரங்குகள், மாநாடுகள் போன்ற இலக்கிய நிகழ்வுகளில் பல நாடுகளில் பாக்கித்தானைப் பிரதிநிதித்துவப்படுத்தினா. மேலும் சீனாவுக்கான ஒரு கலாச்சாரக் குழுவின் உறுப்பினராக நியமிக்கப்பட்டார். சீனாவுக்குச் சென்ற வந்த பின், "தில் அவுர் அங்கீன் சீன் மெயின்" என்ற தலைப்பில் ஒரு புத்தகத்தை எழுதினார்.
விருதுகள்
பஷ்தூ இலக்கியம், சமூக, கலாச்சாரம் மற்றும் பாரம்பரியம் ஆகியவற்றில் இவர் செய்த பங்களிப்புக்காக ஏராளமான விருதுகள் பெற்றுள்ளார். இவரது விருதுகளில் அபாசின் கலை அமைப்பு விருது, பாக்கித்தான் கலாச்சார சங்கம் விருது, 2009 இல் பாக்கித்தான் அரசாங்கத்தால் பாக்கித்தான் கடிதங்களில் அகாதமிக்கான விருது அகாடமி, தம்கா-இ-இம்தியாஸ் ஆகியவை
மேற்கோள்கள்
பகுப்பு:1954 பிறப்புகள் பகுப்பு:வாழும் நபர்கள்
வேளாங்கண்ணி தொடருந்து நிலையம்
வேளாங்கண்ணி தொடருந்து நிலையம் (Velankanni railway station, நிலையக் குறியீடு:VLNK) இந்தியாவின், தமிழ்நாட்டில், நாகப்பட்டினம் மாவட்டம், வேளாங்கண்ணி நகரிலுள்ள ஒரு தொடருந்து நிலையம் ஆகும்.
இராபர்ட் தெ நோபிலி
தத்துவ போதக சுவாமிகள் (1577 - 1656) என அழைக்கப்படும் இராபர்ட் தெ நோபிலி (Robert de Nobile S.J.) உரோமப் பிரபுத்துவக் குடும்பத்தைச் சார்ந்தவர். 26 வயதில் இயேசு சபையில் சேர்ந்து கத்தோலிக்கக் குருவாகி, தமிழ் நாட்டில் சமயப்பணியாற்ற விரும்பி, 1605 மே 20இல் கோவா வந்து சேர்ந்தார். 1606-ஆம் ஆண்டில் மதுரையை அடைந்து தமிழ்த்துறவி போல் வாழத்தொடங்கி கத்தோலிக்க மறைபணியாளராகப் பணி புரிந்தார். இறுதியில் மயிலையில் 1656-இல் இறைவன் திருவடி யடைந்தார். இவர் தமிழில் 40 உரைநடை நூல்களை எழுதியுள்ளார். இத்தகைய பங்களிப்பால் இவர் தமிழ் உரைநடையின் தந்தை என்று அறியப்படுகிறார்.
வேளாங்கண்ணி தொடருந்து நிலையம்
அதிகார எல்லை
தமிழ்நாட்டிலுள்ள, நாகப்பட்டினம் மாவட்டத்திலுள்ள இந்நிலையம், தெற்கு இரயில்வே மண்டலத்தின், திருச்சிராப்பள்ளி இரயில்வே கோட்டத்திற்கு உட்பட்டதாகும்.
இராபர்ட் தெ நோபிலி
தமிழகத்தில் இவர் காலத்தில் உயர் இனத்தவராகக் கருதப்பட்டு வந்த பிராமணர்களைத் தம் சமயத்தில் ஈடுபடுமாறு செய்வதையே தலையாய குறிக்கோளாகக் கொண்டார். காவியுடையும் பூணூலும் அணிந்தார். புறத்தோற்றத்தில் தமிழ்த்துறவியாக மாற்றம் கொண்டாலும் அகவுணர்வில் சமயக்கோட்பாடுகளினின்று சிறிதும் வழுவவில்லை. தாம் அணிந்திருந்த ஐம்புரிகள் தமதிரித்துவத்தையும், இரண்டு வெள்ளிப் புரிகள் கிறிஸ்து பிரானின் உடலையும் உயிரையும் குறித்தனவாகக் கூறினார்.
வேளாங்கண்ணி தொடருந்து நிலையம்
அமைவிடம்
நாகப்பட்டினம், வேளாங்கண்ணி அகலப்பாதையில் 10 கிலோமீட்டர் முடிவில் இந்நிலையம் அமைந்துள்ளது. 1999 ஆம் ஆண்டு இரயில் நிலையம் கட்டுவதற்கான அடிக்கல் நாட்டப்பட்டு 48 கோடி ரூபாய் செலவில், 2010 ஆம் ஆண்டில் நிலையத்தின் கட்டுமானப் பணிகள் நிறைவுற்றன. தென்னக இரயில்வேயின், திருச்சிராப்பள்ளி கோட்டத்தின் கட்டுப்பாட்டில் வேளாங்கண்ணி தொடருந்து நிலையம் இயங்குகிறது.
இராபர்ட் தெ நோபிலி
இவரின் இத்கைய செயல்பாடுகள் பிற இயேசு சபையினருடைய எதிர்ப்பையும், அப்போது கோவாவின் ஆயராக இருந்த கிறிஸ்தவோவுடைய எதிர்ப்பையும் பெற்றது. இது திருத்தந்தை பதினைந்தாம் கிரகோரியிடம் முறையிடப்பட்டது. அவர் 31 சனவரி 1623இல் வெளியிட்ட மடலில் (Apostalic Constitution-Romanæ Sedis Antistes) இவ்வழக்கங்கள் மூடத்தனமாக பிற மதங்களை பிரதிபலிக்காதவரை எத்தடையும் இல்லை என அறிவித்தார். மேலும் இம்மடலில் இந்திய குருமடத்தில் பயிற்சிபெறுபவர்களிடம் இருத்த சாதி வெறியையும் குறிப்பாக பறையர் இனமக்களிடம் இருந்த வெறுப்பையும் விட்டுவிட வற்புறுத்தியிருந்தார்.
வேதங்கள், புராணங்கள் ஆகியவற்றை ஆய்ந்தறிய வடமொழி, தமிழ், தெலுங்கு ஆகிய மொழிகளில் தேர்ச்சி பெற்றார். தமிழில் நாற்பது உரைநடை நூல்கள், மூன்று கவிதை நூல்களையும் இயற்றியுள்ளார். இவற்றில் ஞானோபதேச காண்டம், மந்திர மாலை, ஆத்தும நிர்ணயம், தத்துவக் கண்ணாடி, சேசுநாதர் சரித்திரம், ஞான தீபிகை, நீதிச்சொல், புனர்ஜென்ம ஆக்ஷேபம், தூஷண திக்காரம், நித்திய சீவன சல்லாபம், கடவுள் நிர்ணயம், ''அர்ச். தேவமாதா சரித்திரம், ஞானோபதேசக் குறிப்பிடம், ஞானோபதேசம்'' ஆகிய நூல்கள் குறிப்பிடத்தக்கவை.
வேளாங்கண்ணி தொடருந்து நிலையம்
சிறப்பு தொடருந்துகள்
வேளாங்கண்ணி நகரில் அமைந்துள்ள புனித ஆரோக்கிய அண்ணை திருத்தலம் சார்பாக ஆண்டுதோறும் நடைபெறும் வேளாங்கண்ணி திருவிழாவிற்காக தென்னக இரயில்வே சிறப்பு தொடருந்துகளை வேளாங்கண்ணிக்கு இயக்குகிறது. .
இராபர்ட் தெ நோபிலி
இவற்றைவிட சமஸ்கிருதத்தில் எட்டு நூல்கள், அதிலே ஒன்றுக்குப் பெயர் 'கிறிஸ்து கீதை', நான்கு தெலுங்கு நூல்கள் ஆகியவற்றையும் எழுதினார். இவா் ஒருமுறை துறைமங்கலம் சிவப்பிரகாச சுவாமியுடன் சமய வாதம் செய்தா்ா என்று கூறுவா்.
வேளாங்கண்ணி தொடருந்து நிலையம்
புற இணைப்புகள்
பகுப்பு:நாகப்பட்டினம் மாவட்டத்திலுள்ள தொடருந்து நிலையங்கள் பகுப்பு:திருச்சிராப்பள்ளி தொடருந்து கோட்டம்
இராபர்ட் தெ நோபிலி
ஆதார நூல்கள்
பகுப்பு:தமிழ் வளர்த்த பிற மொழியினர் பகுப்பு:கிறித்தவ போதகர்கள் பகுப்பு:1577 பிறப்புகள் பகுப்பு:1656 இறப்புகள் பகுப்பு:இயேசு சபையினர்
கும்பகோணம் வினைதீர்த்த தெரு விசுவநாதசாமி கோயில்
இறைவன், இறைவி
இக்கோயிலின் மூலவராக விசுவநாதசுவாமி உள்ளார். இடது புறம் விசாலாட்சியம்மன் சன்னதி உள்ளது. இருவர் சன்னதிகளுக்கும் முன்பாக நந்தியும், பலிபீடமும் உள்ளன. பழைய செங்கல் கட்டுமானம் பார்ப்பதற்கு கண்ணைக் கவரும் வகையில் உள்ளது.
விநாயகர்
இக்கோயிலுக்கு எதிரே விநாயகர் தனியாக ஒரு சன்னதியில் உள்ளார்.
மேற்கோள்கள்
பகுப்பு:கும்பகோணத்திலுள்ள கோயில்கள்
சோடியம் டெட்ராகுளோரோபலேடேட்டு
நீரிலிருந்து இச்சேர்மம் முந்நீரேற்றாக படிகமாகிறது. செம்பழுப்பு நிறமாகக் காணப்படும் இந்நீரேற்றின் மூலக்கூற்று வாய்ப்பாடு Na2PdCl4 • 3H2O ஆகும். மேலும் இதன் மோலார் நிறை 348.22 ஆகும். வர்த்தகமுறையில் கிடைக்கக் கூடிய சோடியம் டெட்ராகுளோரோபலேடேட்டு உப்பு இதுவேயாகும்.
பாசுபீன்களுடன் இது மேலும் வினைபுரிந்து பலேடியத்தின் பாசுபீன் அணைவுச் சேர்மத்தைக் கொடுக்கிறது.
பலேடியம்(II) குளோரைடின் ஒருங்கிணைவுப் பலபடியை சிதைத்து வினைத்திறன் மிக்க ஒற்றைப்படி அசிட்டோநைட்ரைல் அல்லது பென்சோநைட்ரைல் அணைவுச்சேர்மங்களாக்கி தொடர்ந்து பாசுபீன்களுடன் வினைபுரியச் செய்வதால் மாற்று வழிமுறையில் பாசுபீன் அணைவுச் சேர்மங்களை உருவாக்கலாம்.
மேற்கோள்கள்
பகுப்பு:பலேடியம் சேர்மங்கள் பகுப்பு:சோடியம் சேர்மங்கள் பகுப்பு:குளோரோ ஒருங்கிணைவுச் சேர்மங்கள்
கட்டின் படுகொலை
ஜோசப் ஸ்டாலின் தலைமையிலான சோவியத் பொலிட்பீரோ மூலம் போலந்து படையின் சிறைப்பிடிக்கப்பட்ட அதிகாரி உறுப்பினர்களை தூக்கிலிடுவதற்கான உத்தரவு இரகசியமாக கட்டளையிடப்பட்டது.
External links
பகுப்பு:ஐரோப்பாவில் இனப்படுகொலைகள்
ஐரோப்பிய வெள்ளரி
இந்த வெள்ளரிகள் நீண்ட நால் கெடாமல் இருக்கவும் சிறந்த புத்துணர்ச்சிக்காகவும் நெகிழிதாள்களில் உறை இடப்படுகின்றன. விதை இல்லாத வகையாக இருப்பதால் இவை உட்கொள்ளும் போது விதையெடுக்கவோ அல்லது உரிக்கப்படவோ தேவையில்லை.
மேற்கோள்கள்
பகுப்பு:காய்கறிகள்
திருநாளைப் போவார் நாயனார்
திருநாளைப் போவார் நாயனார் அல்லது நந்தனார் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார்.
வரலாறு
தமிழ்நாட்டில் கொள்ளிட நதியால் வளம்பெற்ற ஓர் ஊர் ஆதனூர். இவ்வூர்ச் சேரியிலே புலைப்பாடி ஒன்று இருந்தது. அப்புலைப்பாடியில் வாழ்ந்தவர்களின் தலைவராக ‘நந்தனார்’ என்றோர் நல்லவர் இருந்தார். அவர் பிறப்பு அறிவறிந்த காலந்தொட்டு சிவபிரானிடத்து மிகுந்த அன்புடையவரானார். திருவடி நினைவன்றி மறந்தும் மற்றைய நினைவு கொள்ளாதவர். அவர் தமது குலப்பிறப்பிற்கேற்ற கொள்கையால் ‘புறத்தொண்டு’ புரிந்து வந்தவர். கோயில் பேரிகைகளுக்காக போர்வைத்தோல், விசிவார் என்பன கொடுப்பார். அருச்சனைக்காக கோரோசனை கொடுப்பார். பேரன்புப் பெருக்கால் ஆடுதலும் பாடுதலும் செய்வார்.
ஒருநாள் அருகேயுள்ள திருப்புன்கூருக்குச் சென்று வழிபட விரும்பினார். விருப்பம் போன்று சென்று வாயிலினின்று இசைபாடி நின்றார். அப்பொழுது பெருமானை நேரில் கும்பிடவேண்டுமென்ற ஆசை பெருகியது. அன்பரின் ஆசை தீர்த்தற்குப் பெருமான் நந்தியை விலகுமாறு செய்து நேரே தரிசனம் அளித்தார். நேர்த் தரிசனம் பெற்றுப் பரவசத்தரான நந்தனார் பணிந்தெழுந்து வீதி வலம் வரும்போது பள்ளமான ஓரிடத்தைக் கண்டார். அவ்விடம் குளம் தோண்டுவதற்கு அமைவாயிருப்பது கண்டு குளம் அமைத்தார். பின் கோயிலை வலம் வந்து நடமாடி விடைபெற்று தம்மூர் சேர்ந்தார். இவ்வாறு அயலூர்களிலேயுள்ள திருகோயில்கள் பலவற்றிற்கும் சென்று திருத்தொண்டு புரிந்துவந்த நந்தனாருக்கு ஒருநாள் தில்லைத் தரிசனம் செய்யும் ஆசை பெருகியது. அதனால் அன்றிரவு கண்துயிலாது கழித்தார். விடிந்ததும் தில்லைபதியின் பெருமையையும் தம்குலப்பிறப்பையும் நினைத்து போவாது தவித்தார். மீண்டும் ஆசை அளவின்றிப் பெருகவே “நாளைப்போவேன்” என்று கூறி நாட்களைக்கழித்தார். இவ்வாறு நாள் கழிதல் பொறாதவராய் ஒருநாள் தில்லைத் திருத்தல எல்லையைச் சென்று சேர்ந்தார். சேர்ந்தவர் எல்லையில் வணங்கி நின்று அங்கு எழும் வேள்விப் புகையைக் கண்டார். வேதம் ஓதும் ஒலியைக் கேட்டார். தாம் பிறந்த குலத்தினை நினைத்து அதனுள்ளே புகுவதற்கு அஞ்சி நின்றார். ‘அந்தணர் மாளிகைகள் வேள்வி மண்டபங்கள் நிறைந்த இவ்விடத்தில் எனக்கு அடைதல் அரிது’ என்று கைதொழுது வலங்கொண்டு சென்றார். இவ்வாறு இரவு பகல் தில்லைத் திருப்பதியை வீதிவலம் வந்தவர் ‘மை வண்ணத் திரு மிடற்றார் மன்றில் நடங்கும்பிடுவது எவ்வண்ணம்? என்று எண்ணி ஏக்கத்துடன் துயில் கொண்டார். ‘இன்னல் தரும் இழிபிறப்பாகிய இது இறைவன் ஆடல் புரியும் பொன்னம்பலத்தை வழிபடுவதற்குத் தடையாயுள்ளதே? என்று வருந்தித் துயில் கொள்பவராகிய நந்தனாரது வருத்தத்தை நீக்கியருளத் திருவுளங்கொண்ட தில்லைக் கூத்தப் பெருமான், ‘என்று வந்தாய்’ என்னும் புன்முறுவற் குறிப்புடன் நாளைப்போவாரது கனவில் தோன்றினார். “இப்பிறவி போய் நீங்க எரியினிடை நீ மூழ்கி, முப்புரிநூல் மார்புடன் முன்னணைவாய்” என மொழிந்து, அவ்வண்ணமே வேள்வித்தீ அமைக்கும்படி தில்லைவாழந்தணர்க்கும் கனவில் தோன்றி அருள்புரிந்து மறைந்தருளினார்.
அந்நிலையில் தில்லை வாழந்தணர்கள் விழித்தெழுந்து கூத்தப் பெருமானது கட்டளையினை உணர்ந்து ‘எம்பெருமான் அருள் செய்த பணிசெய்வோம்’ என்று ஏத்திப் பெருங்காதலுடன் வந்து திருத்தொண்டராகிய திருநாளைப்போவாரை அடைந்து, ‘ஐயரே, அம்பலர் திருவடிகளால் உமக்கு வேள்வித் தீ அமைத்துத் தரவந்தோம்’ என வணங்கினார். தெய்வமறை முனிவர்களும் தெந்திசையின் மதிற்புறத்துத் திருவாயில் முன்பு தீயமைத்தார்கள். நாளைப்போவார், இறைவன் திருவடிகளை நினைத்து அத்தீக்குழியினை அடைந்தார். எரியை வலம் கொண்டு கைதொழுது அதனுள்ளே புகுந்து புண்ணிய மாமுனி வடிவாய் செங்கமல மலரில் உதித்த பிரமதேவனைப் போன்று செந்தீயில் வந்தெழுந்த அந்தணனாகத் தோன்றினார். அதுகண்டு தில்லை வாழந்தணர்கள் கைதொழுதார்கள். திருத்தொண்டர்கள் வணங்கி மனங்களித்தார்கள். வேள்வித்தீயில் மூழ்கி வெளிப்பட்ட திருநாளைப் போவாராம், மறைமுனிவர் அருமறைசூழ் திருமன்றில் ஆடுகின்றகழல் வணங்க, தில்லைவாழந்தணர் உடன்செல்லத் திருக்கோயிலின் கோபுரத்தைத் தொழுது உள்ளே சென்றார். உலகுய்ய நடமாடும் எல்லையினைத் தலைப்பட்டார். உடன் வந்தோர் யாவரும் அவரைக் காணாதவராயினர். நாளைப்போவார் அம்பலவர் திருவடியிற் கலந்து மறைந்தமை கண்டு தில்லைவாழந்தணர்கள் அதிசயித்தார்கள். முனிவர்கள் துதித்துப் போற்றினார்கள். வந்தணைந்த திருத்தொண்டராகிய நந்தனாரது வினைமாசறுத்துத் தம்முடைய திருவடிகளைத் தொழுது இன்புற்றிருக்க அந்தமில்லா ஆனந்தக் கூத்தினர் அருள் புரிந்தார்.
“செம்மையே திருநாளைப் போவார்க்கு அடியேன்” – திருத்தொண்டத் தொகை
இவற்றையும் பார்க்கவும்
பகுப்பு:தஞ்சாவூர் மாவட்ட நபர்கள் பகுப்பு:நாயன்மார்கள்
கும்பகோணம் பொய்யாத விநாயகர் கோயில்
கும்பகோணம் பொய்யாத விநாயகர் கோயில் தஞ்சாவூர் மாவட்டம் கும்பகோணம் நெல்லுக்கடைத்தெருவில் உள்ள விநாயகர் கோயிலாகும். இத்தெருவின் அருகே காவேரிக்கரைத்தெரு உள்ளது.
மூலவர்
மூலவராக விநாயகர் உள்ளார். அவர் பொய்யாத விநாயகர் எனப்படுகிறார்.
அமைப்பு
முன் மண்டபம், கருவறை, திருச்சுற்றுடன் உள்ள கோயில். சற்றே உயர்ந்த தளத்தில் உள்ளது.
குடமுழுக்கு
3 பிப்ரவரி 2016 காலை இக்கோயிலின் குடமுழுக்கு நடைபெற்றது.
விக்கிரம சிங்கையாரியன்
விக்கிரம சிங்கையாரியன் யாழ்ப்பாணத்தை ஆட்சி செய்த ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். இவ் வம்சத்தின் நான்காவது அரசனான இவன் கி.பி 1292 ஆம் ஆண்டிலிருந்து 1302 ஆம் ஆண்டு வரை ஆட்சி செய்தான்.
விக்கிரம சிங்கையாரியனைத் தொடர்ந்து அவனது மகன், வரோதய சிங்கையாரியன் யாழ்ப்பாண அரசனாக முடி சூட்டிக் கொண்டான்.
வெளியிணைப்புக்கள்
பகுப்பு: யாழ்ப்பாண அரசர்கள்
அஜந்தா குகைகள்
அஜந்தா குகைகள் (Ajanta Caves, Ajiṇṭhā leni; மராத்தி: अजिंठा लेणी): என்பவை இந்தியாவின் மகாராஷ்டிரா மாநிலத்தில் உள்ள புத்த மத சிற்பங்களும் ஓவியங்களும் காணப்படும், குகைகளைக் குடைந்து உருவாக்கப்பட்ட குடைவரைக் கோயில்கள் ஆகும். மராட்டிய மாநிலம் அவுரங்காபாத்தில் இருந்து 107 கி.மீ தொலைவில் உள்ள அழகான கிராமம் அஜந்தா. இங்கிருந்து 12கி.மீ தொலைவில் காணப்படும் குடைவரைக்-கோவில்களும், ஓவியங்களும் அமைந்துள்ள இடம் கிராமத்தின் பெயரால் அஜந்தா குகைகள் என அழைக்கப்படுகின்றன. இவை அனைத்தும் புத்தமதக் கொள்கைகளை முதன்மைப்படுத்தியும், புத்தரின் வாழ்க்கை வரலாற்று சம்பவங்களை சித்தரித்தும் உருவாக்கப்பட்டவை. குகைகளை முன்பு மழைக்காலத்தில் ஓய்வெடுக்கும் இடமாக புத்தபிட்சுகள் பயன்படுத்தியிருக்கின்றனர். கி.மு.2 முதல் கி.பி. 6 ஆம் நூற்றாண்டு வரையிலான காலத்தில் பல்வேறு கட்டமாக இவை உருவாக்கப்பட்டுள்ளன. இந்தியத் தொல்பொருள் துறையினரால் பராமரிக்கப்பட்டுவரும் அஜந்தா குகைகள் பற்றி சீனப்பயணி யுவான் சுவாங்  குறிப்பெழுதியிருக்கிறார்.
குகைகள்
thumb|250px|குதிரைக் குளம்பு வடிவஅசந்தா குகைகளின் அமைவிடம் ஏப்ரல் 1819இல் சென்னை மாகாணத்தைச்சேர்ந்த பிரித்தானிய அதிகாரியான ஜான் ஸ்மித் வேட்டையாடுவதற்காக அஜந்தா காட்டுக்குள் சென்றார். ஒரு புலியை அவர் துரத்திச்சென்றபோது மாடுமேய்க்கும் பையன் ஒருவன் புலிகள் தங்குமிடம் என இக்குகைகளை சுட்டிக்காட்டினான். புதர்மண்டி மூடிக்கிடந்த பத்தாவது குகைக்குள் சென்று அவர் ஓவியங்களைக் கண்டுபிடித்தார். அவ்வாறு கிட்டத்தட்ட ஆயிரத்தி இருநூறு வருடங்களாக மறைந்து கிடந்த அஜந்தா குகைகள் கண்டுபிடிக்கப்பட்டன. வகோரா நீரோடையை தொட்டபடி குதிரைக்குளம்பு போன்ற வடிவத்தில் நீண்டுகிடக்கும் குகைகளின் உயரம் சுமார் 76 மீட்டர் ஆகும். இங்கு நடந்த பல்வேறுகட்ட அகழ்வாராய்ச்சிகளில் இதுவரையிலும் 30 குகைகள் கண்டுபிடிக்கப்பட்டுள்ளன. அவற்றில் ஒன்பது பத்து பத்தொன்பது இருபத்தாறு இருபத்தொன்பதாம் குகைகள் சைத்யங்கள். அதாவது பௌத்த வழிபாட்டிடங்கள். எஞ்சியவை துறவியர் தங்கும் விகாரங்கள்.
ஓவியங்கள்
thumb|250px|ஓர் அஜந்தா ஓவியம் அஜந்தா ஓவியங்கள் இந்தியாவின் மகாராஷ்டிரா மாநிலத்தின் பர்தாபூர் எனும் ஊரில் உள்ள குகைகளில் இயற்கை முறையில் வரையப்பட்ட ஓவியங்கள்ஆகும். இவை கிமு 200 முதல் கிபி 650 வரையான பல்வேறுபட்ட காலப்பகுதியில் வரைந்தவை. இங்கு தனித்து இருக்கும் கணவாய் ஒன்றில் செங்குத்தாக மிகப்பெரிய பாறை ஒன்றில் இருபத்தொன்பது குகைகள் குடையப்பட்டுள்ளன.இதில் ஐந்து குகைகளில் ஓவியங்கள் வரையப்பட்டுள்ளன. இவை கிமு 200 முதல் கிபி 650 வரையான பல்வேறுபட்ட காலப்பகுதியில் வரைந்தவை. பௌத்த மதக் கொள்கைகளை முதன்மைப்படுத்தி இந்த ஓவியங்கள் வரையப்பட்டன. இக்குகைகளில் ஓவியங்கள் தரையைத் தவிர மற்ற அனைத்துப் பகுதிகளிலும் காணப்படுகின்றன. பாறைகளில் மட்டுமல்லாமல், கூரைகளிலும் ஓவியங்கள் வரையப்பட்டுள்ளன. அஜந்தாகுகை ஓவியங்கள் குகையின் கற்சுவர்மேல் களிமண்ணும் சாணியும் கலந்த கலவை பூசப்பட்டு அதன் மேல் சுண்ணாம்புச்சாந்து பூசப்பட்டு இறுக்கப்பட்ட பரப்பில் பலவண்ணக் கூழாங்கற்களை அரைத்து உருவாக்கப்பட்ட நிறங்களைக்கொண்டு வரையப்பட்டவை. சுண்ணாம்புச்சாந்து இறுகுவதற்குள் வரையப்பட்டுவிடுவதனால் கூழாங்கல்சாந்து உறுதியாகவே ஒட்டிக்கொள்கிறது. இவை தாவர வண்ணங்கள் அல்ல. இயற்கை வண்னங்கள். ஆகவேதான் இரண்டாயிரம் வருடங்களாகியும் வண்ணம் மங்காமலிருக்கின்றன. இவ்வோவியங்கள் புத்த சாதகக் கதைகளில் வரும் காட்சிகள் ஆகும். பல இடங்களில் ஓவியங்கள் மனித நடவடிக்கைகளாலும் கால ஓட்டத்தினாலும் சிதிலமடைந்துள்ளன.
வரலாறு
அஜந்தா குகைகளின் நூறு அடிக்கும் கீழே ஒரு நதி ஓடுகிறது. இத்தகைய இயற்கைச் சூழலால் ஏற்பட்ட காடுகள் இக்குகைகளை மறைத்து விட்டன. கி.பி. 1819 இல் தான் முதன் முதலாக இக்குகைகளும் ஓவியங்களும் ஐரோப்பியர்களால் கண்டறியப்பட்டன. அதன் பிறகு முதன்முதலாக மும்பை ஓவியக்கலாசலை மாணவர்கள் இவ்வோவியங்களை நகலெடுத்தனர். பின்னர் 1912 இல் கர்னல் கோலுபெவ் என்பவர் செம்மையான முறையில் புகைப்படம் எடுத்தார். லேடி ஹெர்ரிங் குஹாமும் என்பவரும் நகல் எடுத்தார். ஐரோப்பியர்கள் முயற்சியால் அஜந்தா குகை ஓவியங்கள் வெளியுலகுக்குத் தெரிய வ்ந்தது. இதற்கு முன்பு வரை இத்தாலிய ஓவியக் கலையே தொன்மை வாய்ந்தது என ஐரோப்பியர்கள் போற்றி வந்தனர். அஜந்தா குகை ஓவியங்களின் மேன்மையைக் கண்ட பின்னர் இத்தாலிய ஓவியக் கலை தோன்றுவதற்கு ஐந்து நூற்றாண்டுகளுக்கு முன்பே, இந்திய ஓவியக் கலை முழு வளர்ச்சி பெற்றிருந்தது உலகுக்கு வெளியாயிற்ரு.
கி.பி இரண்டாம் நூற்றாண்டில் நாகர் வகுப்பைச் சேர்ந்த கலைஞர்கள் அஜந்தா ஓவியங்கள் பலவற்றை வரைந்தனர். அதன் பின்னர் பல நூற்றாண்டுகள் சிறந்த ஓவியக் கலைஞர்கள் தோன்றவில்லை. கி.பி. 5 அல்லது 6 ஆம் நூற்றாண்டில் 'புத்தபக்சன்' என்னும் மன்னன் காலத்தில் 'பிம்பசாரன்' என்னும் கலைஞன் இக்கலைக்குப் புத்துயிரளித்தான்' என்று தாராநாத் என்னும் அறிஞர் கூறுகிறார்.
சிறப்புகள்
அஜந்தா மனித உருவங்கள் அனைத்தும் உயிரோவியங்களாகவே காணப்படுகின்றன. பெண்களின் உருவங்களே ஓவியன்க்களின் அழகுக்கு அழகு சேர்க்க்கின்றன. பெண் ஓவியங்களே அஜந்தா கலையின் சிறப்பியல்பாகும். பெண்ணின் பல்வேறு மனநிலைகளையும் எண்ணற்ற அழகிய தோற்றங்களையும் ஓவியங்களாகத் தீட்டியுள்ளனர். ஓவியங்களில் பெண்களின் நீள்விழிகள், நுண்ணிடை, மெல்விரல்கள், மகளிரின் கூந்தல் ஒப்பனைகள் முதலியன இந்திய ஓவியக் கலையின் சிறப்பிற்கு எடுத்துக் காட்டாகும். எனவே அஜந்தா ஓவியங்கள் இந்திய ஓவியங்களின் அடிநிலையாக அமைந்துள்ளன எனக் கலைக்களஞ்சியம் எடுத்துரைக்கிறது
இன்றைய நிலை
அஜந்தாவில் ஐந்து குகைகளில் ஓவியங்கள் இருக்கின்றன. பெரும்பாலான ஓவியங்கள் இன்று சிதைந்த நிலையிலேயே உள்ளன. 1910இல் அஜந்தாவுக்கு வந்த வங்கபாணி ஓவியர்களான தேவேந்திரநாத் தாகூர் போன்றவர்கள் அதை ஓரளவு நன்றாகவே பிரதி எடுத்திருக்கிறார்கள். சுதந்திர இந்தியாவின் ஐம்பதாண்டுக்காலத்தில் ஓவியங்களின் பெரும்பகுதி அழிந்துவிட்டிருக்கிறது. பல புகழ்பெற்ற ஓவியங்களில் சில வண்ணத்தீற்றல்களை மட்டுமே காணமுடிகிறது. சில குகைகளில் ஓவியங்களின் சிதிலங்கள் மட்டுமே உள்ளன. ஆனாலும் புகழ்பெற்ற கரியநிற அழகி, போதிசத்வ வஜ்ரபாணி, போதிசத்வ பத்மபாணி போன்ற ஒவியங்கள் புகழ் பெற்றவையாகும்.
வெளியிணைப்புகள்
பகுப்பு:மகாராட்டிரத்தில் உள்ள குகைகள் பகுப்பு:இந்தியக் குடைவரைக் கோயில்கள் பகுப்பு:இந்தியத் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:மகாராட்டிர வரலாறு பகுப்பு:இந்தியக் கட்டிடக்கலை பகுப்பு:பௌத்த கட்டிடங்கள் பகுப்பு:குடைவரைகள் பகுப்பு:அவுரங்காபாத் மாவட்டம், மகாராட்டிரம்
எஸ். வி. சுப்பையா பாகவதர்
'''எஸ். வி. சுப்பையா பாகவதர்''' (இறப்பு: 3 சூலை 1954) பழம்பெரும் பாடகரும், தமிழ் நாடக மற்றும் திரைப்பட நடிகரும் ஆவார். 1930-40 களில் நாடக மேடையிலும் கிராமபோன் இசைத்தட்டுகளிலும் இவரது பாடல்கள் மிகப்பிரபலமாக விளங்கின. கர்நாடக இசை மட்டுமல்லாமல் கிராமிய, தெம்மாங்கு பாட்டுகளையும் இவர் மேடை நாடகங்களில் பாடியுள்ளார். 'சங்கீத வித்வத்சிகாமணி' என அழைக்கப்பட்டவர்.
நடித்த திரைப்படங்கள்
மொத்தம் இரண்டு திரைப்படங்களில் மட்டுமே சுப்பையா பாகவதர் நடித்துள்ளார். 1935 இல் வெளியான சுபத்திரா பரிணயம் திரைப்படத்தில் அர்ஜுனனாக நடித்து 17 பாடல்களையும் பாடியுள்ளார். 1938-இல் கம்பர் (அல்லது) கல்வியின் வெற்றி படத்தில் கம்பராக "வாணி வரமருள் கல்யாணி", "ஞான சந்திர பிரபை", "தாய்வள நாடே இனிதாய் விடை தருவாய்" போன்ற பிரபலமான பாடல்களைப் பாடி நடித்தார்.
மறைவு
சுப்பையா பாகவதர் சிறிது காலம் சுகவீனமுற்ற நிலையில், 1954 சூலை 3 இல் தென்காசி,சாம்பவர் வடகரையில் உள்ள அவரது இல்லத்தில் காலமானார். இவரது மகன் எஸ். வி. எஸ். நாராயணன் ஒரு மிருதங்க இசைக்கலைஞர் ஆவார். இவர் கிருஷ்ண பக்தி திரைப்படத்தில் இடம்பெற்ற பி. யு. சின்னப்பாவின் கதாகாலேட்சபத்திற்கு மிருதங்கம் வாசித்துள்ளார். இவரின் மகன் என். ஹரி ஒரு பிரபலமான மிருதங்கக் கலைஞர் ஆவார்.
வெளி இணைப்புகள்
பகுப்பு:1954 இறப்புகள் பகுப்பு:தமிழ்த் திரைப்பட நடிகர்கள் பகுப்பு:தமிழ்நாட்டு நடிகர்கள் பகுப்பு:தமிழ்நாட்டுப் பாடகர்கள்
சுவாமிமலை மகாளிங்கசுவாமி கோயில்
சுவாமிமலை மகாளிங்கசுவாமி கோயில் தமிழ்நாட்டில் தஞ்சாவூர் மாவட்டம், சுவாமிமலை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாளிங்க சுவாமி, சுந்தர குசலாம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சிவராத்திரி முக்கிய திருவிழாவாக நடைபெறுகிறது. [[தை மாதம்]] தைப்பூசம் திருவிழாவாக நடைபெறுகிறது. பிரதோஷம் தேரோட்டம் நடைபெறுகிறது.
பம்பாய் (திரைப்படம்)
பம்பாய் (Bombay) திரைப்படம் (1995)ஆம் ஆண்டு வெளிவந்த தமிழ்த் திரைப்படமாகும். மேலும் இத்திரைப்படத்தில் வரும் சம்பவங்கள் பம்பாயில் 1992 முதல் 1993 வரை நடைபெற்ற கலவரங்களினாலும் உண்மைச்சம்பவங்களினாலும் பின்னப்பட்ட கற்பனைத் திரைப்படமாகும். இத்திரைப்படம் ஹிந்தி, தெலுங்கு ஆகிய மொழிகளில் மாற்றம் செய்து வெளியிடப்பட்டதும் குறிப்பிடத்தக்கது.
வகை
நாடகப்படம்
கதை
இந்து சமயத்தைச் சேர்ந்தவனான சேகர் (அரவிந்த் சாமி) பம்பாயிலிருந்து தமிழ்நாட்டிற்குத் தனது பெற்றோர்களைச் சந்திப்பதற்காக வருகின்றார். அங்கு இஸ்லாமிய மதத்தைச் சேர்ந்த சைலா பானு (மனிஷா கொய்ராலா)வைச் சந்திக்கின்றார். அவர் மீது காதலும் கொள்கின்றார். ஆரம்ப காலங்களில் இவரைக் கண்டு கொள்ளாத சைலா பின்னர் அவரைக் காதலிக்கின்றார். இவர்கள் காதலிப்பதை சேகர் தனது தந்தைக்கு தெரியப்படுத்தும் பொழுது தந்தை கடுங்கோபம் கொள்கின்றார். அவ்வாறு இஸ்லாமியப் பெண்ணை மணம் முடித்துக் கொடுக்கவும் முடியாதெனவும் அவர் தெரிவிக்கின்றார். இதனைப் பொருட்படுத்தாத சேகர் தனது காதலியான சைலா பானுவை அழைத்துக் கொண்டு பம்பாய் செல்கின்றார். அங்கு அவரைத் திருமணமும் செய்து கொள்கின்றார். பின்னர் இரு மகன்களைப் பெற்றவர்களைக் காண்பதற்காக இருவரின் குடும்பத்தாரும் அங்கு வந்து சேர்கின்றனர். இரு குடும்பத்தாரும் நல்லுறவைப் பேணவும் செய்கின்றனர். அச்சமயம் அங்கு ஏற்படும் இந்து, இஸ்லாமியக் கலவரத்தின் போது சேகரின் குழந்தைகள் காணாமல் போய்விடுகின்றனர். அங்கு வந்த இவர்களின் பெற்றோர்கள் இருவரும் வீட்டில் ஏற்படும் தீயினால் இறந்து விடுகின்றனர். பின்னர் இக்கலவரத்தில் சிக்கித் தவிக்கும் தமது இரு குழந்தைகளையும் தேடிச் செல்லும் சேகரும் பானுவும் குழந்தைகளைக் காண்கின்றனர். பின்னர் அங்கு சமாதானம் நிலவியதா என்பதே கதையின் முடிவு.
விருதுகள்
1996 அரசியல் திரைப்படக் குழுமம் (அமெரிக்கா)
1996 தேசிய திரைப்பட விருது (இந்தியா)
1995 பில்ம்பேர் விருது (இந்தியா)
பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை வைரமுத்து இயற்றியிருந்தார்.
வெளியிணைப்புகள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:மதுரைக்களத் திரைப்படங்கள் பகுப்பு:சமய வன்முறை குறித்தான திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள்
வரோதய சிங்கையாரியன்
வரோதய சிங்கையாரியன் யாழ்ப்பாணத்தை ஆண்ட ஆரியச் சக்கரவர்த்திகள் வம்சத்தைச் சேர்ந்த ஒரு அரசனாவான். புத்திக் கூர்மை உடையவனாயிருந்த இவன் கி.பி 1302 ஆம் ஆண்டுக்கும் 1325 ஆம் ஆண்டுக்கும் இடையில் யாழ்ப்பாணத்தை ஆண்டிருக்கக் கூடும் எனக் கூறப்படுகின்றது. இவன் விக்கிரம சிங்கையாரியனின் மகனாவான். தனது தந்தையின் ஆட்சிக்காலத்தில் இடம்பெற்ற இனக் கலவரங்களுக்கான அடிப்படைகளைக் கண்டறிந்து உரிய நடவடிக்கைகளை எடுத்ததன் மூலம் நாட்டில் அமைதியை இவன் நிலை நிறுத்தியதாக யாழ்ப்பாண வைபவமாலை கூறுகிறது.
இவனைத் தொடர்ந்து இவனது மகன் மார்த்தாண்ட சிங்கையாரியன் அரசனானான்.
வெளியிணைப்புக்கள்
பகுப்பு:யாழ்ப்பாண அரசர்கள் பகுப்பு:1325 இறப்புகள்
மெக்தாப் (நடிகை)
மெக்தாப் (Mehtab) (1913-1997)இந்தி / உருது படங்களில் நடித்த இந்திய நடிகையாவார். இவர் 1928 முதல் 1969 வரை பணியாற்றினார். இவர் குசராத்தின் சாச்சினில் ஒரு முஸ்லிம் குடும்பத்தில், நஜ்மா என்ற பெயரில் பிறந்தார். இவரது தந்தை, நவாப் சித்தி மூன்றாம் இப்ராகிம் முகமது யாகுத் கான், குசராத்து மாநிலத்தில் சூரத்து நகர் அருகேயுள்ள சாச்சினின் நவாப் ஆவார். 1920களின் பிற்பகுதியில், செகண்ட் ஒய்ப் (1928), இந்திரா பி.ஏ. (1929), ஜெயந்த் (1929) போன்ற படங்களில் ஒரு சிறிய பாத்திரங்களுடன் தனது வாழ்க்கையைத் தொடங்கினார். இவர் வீர் குணால் (1932) என்ற படத்தில் அசரப் கானுக்கு இணையாக நடிப்பதற்கு முன்பு குணச்சித்திர வேடங்களில் நடித்தார். முக்கியமாக அதிரடி சார்ந்த பாத்திரங்களைச் செய்து கிட்டத்தட்ட ஒரு தசாப்தத்திற்குப் பிறகு, கிதார் சர்மா இயக்கிய சித்ரலேகா (1941) படத்தில் இவர் முக்கியத்துவம் பெற்றார்.
இவர் தனது ஆரம்பகால நடிகர் அசரப் கானை மணந்தார். இவர்களுக்கு ஒரு மகன் இருந்தார். இவர்கள் பின்னர் விவாகரத்து செய்தனர். பின்னர், இவர் 1946இல், நடிகர் சோராப் மோடியை இரண்டாவதாக மணந்தார். ஜான்சி கி ராணி (1953) என்ற வரலாற்று நாடகத்தில் மோடி நடித்திருந்தார். இது அற்புதமான காட்சிகளையும் ஆடம்பரமான அரங்கங்களையும் கொண்டிருந்தாலும் திரையரங்கங்களில் வசூல் ஈட்ட முடியவில்லை. மெக்தாப், மோடியின் சமே படா பல்வன் (1969) படத்தில் ஒரு கதாபாத்திரக் கலைஞராக தனது கடைசி வேடத்தில் நடித்ததைத் தவிர 1953 -ஐத் தொடர்ந்து படங்களில் நடிப்பதை நிறுத்தினார். இவர் 10 ஏப்ரல் 1997 அன்று மும்பையில் இறந்தார்.
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம் (Bihar Urban Infrastructure Development Corporation Limited) இந்தியாவின் பீகார் மாநிலத்தில் அமைந்துள்ள நகர்ப்புறத் திட்டமிடல் நிறுவனமாகும். இவ்வமைப்பு பீகார் மாநிலத்தின் உள்கட்டமைப்பு மேம்பாட்டிற்கு பொறுப்பேற்று செயல்படுகிறது. 2009 ஆம் ஆண்டு சூன் மாதம் 16 ஆம் தேதி நிறுவனச் சட்டம் 1956 பிரிவு 1 இன் அடிப்படையில் இக்குழுமம் அமைக்கப்பட்டது. மாநிலத்தில் வளர்ச்சி நடவடிக்கைகளைத் திட்டமிடுவதற்கும் ஒருங்கிணைப்பதற்கும் பீகார் அரசுக்கு வாய்ப்பளிக்கும் ஓர் உச்ச அமைப்பாக இக்குழுமம் செயல்படுகிறது. குழுமத்தின் தலைமையகம் பாட்னாவின் மவுரியா லோக் மாவட்டத்தில் உள்ளது.
மெக்தாப் (நடிகை)
தொழில்
மெக்தாப், தனது ஆரம்பகால திரைப்படமான கமல்-இ-ஷம்ஷீர் (1930) படத்தில் வசீர் முகமது கானுடன் நடித்தார். இது இவரது தாயார் 'எக்செல்சியர்' என்ற திரைப்பட நிறுவனத்தின் கீழ் தயாரித்தத் திரைப்படமாகும். இந்த நேரத்தில் (1930), ரூபி மியர்சு, ஜல் மெர்ச்சன்ட், மஜார் கான் ஆகியோர் நடித்த ஹமாரா ஹிந்துஸ்தான் என்ற ஒரு ஊமைத் திரைப்படத்தில் நடித்தார். இவர் பல்வேறு படங்களில் முக்கியமாக சாரதா திரைப்பட நிறுவனம் தயாரித்த அதிரடி வேடங்களில் நடித்தார். இறுதியாக 1932ஆம் ஆண்டில், இந்தியன் ஆர்ட் புரொடக்சன்ஸ் என்ற பதாகையின் கீழ் வீர் குணால் படத்தில் முக்கிய பெண் கதாபாத்திரத்தில் அஷ்ரப் கானுக்கு இணையாக நடித்தார். சந்துலால் ஷாவின் ரஞ்சித் மூவிடோனுக்காக ஜெயந்த் தேசாய் இயக்கிய போலா ஷிகா (1933) படம் உட்பட பல்வேறு நிறுவனங்களின் கீழ் இவர் தொடர்ந்து பணியாற்றினார். 1937இல் ஜதன்பாய் இயக்கிய மோதி கா ஹார், ஜீவன் ஸ்வப்னா போன்ற ஓரிரு படங்களிலும் நடித்தார்.
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்
சவகர்லால் நேரு தேசிய நகர்ப்புற புதுப்பித்தல் பணி, தேசிய கங்கா நதி படுகை ஆணையம், ஆசிய அபிவிருத்தி வங்கி மற்றும் உலக வங்கி நிதியளித்த நகர்ப்புறத் திட்டம் போன்ற திட்டங்களை செயல்படுத்துவதற்கான பீகார் அரசாங்கத்தின் செயலாக்க அமைப்பு நிறுவனமாகவும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம் இயங்குகிறது.
மெக்தாப் (நடிகை)
சொந்த வாழ்க்கை
ஒரு முஸ்லிமான மெக்தாப், பார்சி இனத்தவரான சோராப் மோடியை, 28 ஏப்ரல் 1946 அன்று தனது பிறந்த நாளன்று மணந்தார். மெக்தாப்பின் கூற்றுப்படி, இந்த திருமணத்திற்கு மோடியின் குடும்பத்தினர் ஒப்புதல் அளிக்கவில்லை. இது இவரது இரண்டாவது திருமணமாகும். மேலும், நடிகர் அசரப் கானுடனான முதல் திருமணத்தின் மூலம் இவருக்கு இசுமாயில் என்ற எட்டு வயது மகன் இருந்தார். இவரைவிட 20 வயது மூத்தவரான மோடி 46 வயதில் தனது முதல் மனைவி நசீம் பானுவுடனான உறவை முடித்துக் கொண்டிருந்தார். இவர்களுக்கு மெகல்லி என்ற ஒரு மகன் பிறந்தான். அதனை பார்சியாக வளர்த்தனர். சோராப் மோடி 28 ஜனவரி 1984 அன்று 85 வயதில் இறந்தார். மெக்தாப் 10 ஏப்ரல் 1997 அன்று மகாராட்டிராவின் மும்பையில் இறந்தார்.
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்
இயக்குநர்கள் குழுவால் இக்குழுமம் நிர்வகிக்கப்படுகிறது நிறுவனத்தின் தலைவர் மற்றும் நிர்வாக இயக்குனர் இக்குழுவுக்குத் தலைமை தாங்குகிறார்கள். 2018 ஆம் ஆண்டு டிசம்பர் மாதம் 1 ஆம் தேதி அன்று மாவட்ட நகர்ப்புற மேம்பாட்டு முகமையும் பீகார் நகர்ப்புற மேம்பாட்டு முகமையும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமத்துடன் இணைக்கப்பட்டன.
மெக்தாப் (நடிகை)
விருதுகள்
8 வது வருடாந்திர வங்காள திரைப்பட பத்திரிகையாளர் சங்க விருதுகளில் பராக் படத்திற்காக இந்திப் படத்தில் நடித்ததற்காக சிறந்த நடிகைக்கான விருதைப் பெற்றார்.
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்
மேற்கோள்கள்
பகுப்பு:பீகார்
மெக்தாப் (நடிகை)
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:இந்திய முஸ்லிம்கள் பகுப்பு:இந்தி திரைப்பட நடிகைகள் பகுப்பு:1997 இறப்புகள் பகுப்பு:1918 பிறப்புகள்
மூடிகெரே சட்டமன்றத் தொகுதி
மூடிகெரே சட்டமன்றத் தொகுதி (Mudigere Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது சிக்கமகளூரு மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். உடுப்பி சிக்கமகளூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 124 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:சிக்கமகளூர் மாவட்டம்
அடேல் பாலசிங்கம்
அடேல் ஆன் வில்பி (Adele Ann Wilby, பிறப்பு 30 சனவரி 1950), திருமணமான பிறகு அடேல் பாலசிங்கம், என்பவர் ஆத்திரேலிய வம்சாவளியில் பிறந்த இலங்கை தமிழீழ விடுதலைப் புலிகளின் பெண்கள் பிரிவின் முன்னாள் தலைவி ஆவார். இவர் தற்போது இங்கிலாந்தின் இலண்டனில் வசிக்கிறார்.
வாழ்கை குறிப்பு
இவர் ஆத்திரேலியாவின், விக்டோரியாவில் உள்ள வாரகுலில் பிறந்தார். இவர் தொழில்முறை செவிலியராக ஆவார். மேலும் மெல்போர்னில் இருந்து 150 கிமீ தொலைவில் உள்ள  கிப்ஸ்லாந்தில் பணிபுரிந்தார். இவர் இறுதியில் ஐக்கிய இராச்சியத்திற்கு குடிபெயர்ந்தார். அங்கு இவர் 1978 இல் இலங்கையில் பிறந்த பிரித்தானிய குடிமகனான அன்ரன் பாலசிங்கத்தை சந்தித்து திருமணம் செய்து கொண்டார். திரு. பாலசிங்கம் பின்னர் இலங்கையில் விடுதலைப் புலிகளின் தலைமை இராசதந்திரியாகவும் அமைதிப் பேச்சுவார்த்தையாளராகவும் ஆனார். இவரது கணவர் அன்ரன் 2006 திசம்பர் 14 ஆம் நாள் மரணமடைந்தார்
ஈழத் தமிழர் ஆதரவாளர்
அடேல் பாலசிங்கம் தனது கணவருடன் துவக்கத்தில் இந்திய ஒன்றியம், தமிழ்நாட்டின் சென்னைக்குச் சென்றார். பின்னர் இலங்கை உள்நாட்டுப் போரின் ஆரம்ப கட்டங்களில் யாழ்ப்பாணம் உள்ள இலங்கையின் வடக்குப் பகுதிக்கு சென்றார். போரினால் மோசமாகப் பாதிக்கப்பட்ட தமிழ்ச் சமூகப் பெண்களின் நலனுக்காகப் பாடுபட்டார்.
சமாதான பேச்சுவார்த்தையாளர்
பின்னர் 2002 ஆம் ஆண்டு முதல் இலங்கை அரசாங்கத்தின் பல்வேறு பேச்சுவார்த்தை குழுக்களுடன் பல சமாதானப் பேச்சுக்களில் விடுதலைப் புலிகளின் சமாதானப் பேச்சுவார்த்தைக் குழுங்களின் ஒரு பகுதியாக பங்கேற்றார். "விமன் ஃபைட்டர்ஸ் ஆஃப் லிபரேஷன் டைகர்ஸ்" (1993) மற்றும் அரை சுயசரிதையான "தி வில் டு ஃப்ரீடம்" உள்ளிட்ட பல புத்தகங்களின் ஆசிரியர் ஆவார்.ISBN 1-903679-03-6
குறிப்புகள்
பகுப்பு:பெண் போர் வீரர்கள் பகுப்பு:விடுதலைப் புலிகளின் போராளிகள் பகுப்பு:வாழும் நபர்கள் பகுப்பு:1950 பிறப்புகள்
ஆர். கனகசபை பிள்ளை
'''ஆர். கனகசபை பிள்ளை' (R. Kanagasabai Pillai)'' என்பவர் ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957, 1962 ஆகிய தேர்தல்களில் சிதம்பரம் மக்களவைத் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு மக்களவைக்குத் தேர்ந்தெடுக்கப்பட்டார்.
இவர் தமிழ்நாடு சட்டமன்ற உறுப்பினராகவும் பணியாற்றியுள்ளார். இவர் 1967 தேர்தலில் சிதம்பரம் சட்டமன்றத் தொகுதியில் இருந்து, இந்திய தேசிய காங்கிரஸ் வேட்பாளராக, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.
மேற்கோள்கள்
பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
மார்த்தாண்ட சிங்கையாரியன்
யாழ்ப்பாணத்து ஆரியச் சக்கரவர்த்திகள் வம்சத்தைச் சேர்ந்தவனான மார்த்தாண்ட சிங்கையாரியன் கி.பி 1325 முதல் 1348 வரையான காலப்பகுதியை அண்டி யாழ்ப்பாணத்தை ஆட்சி செய்தான். இவன் முடி சூட்டிக் கொண்டபோது நாட்டில் அமைதி நிலவியது எனினும் இடைக் காலத்தில், யாழ்ப்பாண அரசின் பெருநிலப் பகுதியின் பகுதிகளில் அதிகாரம் செலுத்திவந்த வன்னியர் கலகம் செய்யலாயினர். இக் கலகங்களை மார்த்தாண்டன் இலகுவாக அடக்கினான்.
வெளியிணைப்புக்கள்
பகுப்பு:யாழ்ப்பாண அரசர்கள் பகுப்பு:1348 இறப்புகள்
வேத மொழி
வேதம் எழுத்து வடிவம் பெறாத ஒரு மொழியாகச் சங்ககாலம் வரையில் நிலவிவந்தது. இதனைத் தமிழ் இலக்கண உரையாசிரியர்கள் ஆரியம் என்றும், வடமொழி என்றும் குறிப்பிடுகின்றனர். இந்த வேத-மொழி வேதம் எழுதப்பட்ட பொ.ஊ.மு. 1500 ஆண்டைச் சார்ந்தது. இதன் காலம் பலராலும் ஒப்புக்கொண்டுள்ளபடி பொ.ஊ.மு. மூன்றாம் நூற்றாண்டு. தொல்காப்பியம் நூலுக்குச் சிறப்புப் பாயிரம் எழுதிய தொல்காப்பியரின் ஒருசாலை மாணாக்கர் பனம்பாரனார். இவர் தொல்காப்பியரை ஐந்திரம் நிறைந்தவன் எனக் குறிப்பிடுகிறார். ஐந்திரம் பாணினியின் இலக்கணத்துக்கு முன்னோடியாக இருந்த பல இலக்கண நூல்களில் ஒன்று.
மேற்கோள்களும் குறிப்புகளும்
பகுப்பு:இந்திய மொழிகள் பகுப்பு:இந்திய-ஆரிய மொழிகள்
உருமாற்றம் (மரபியல்)
மூலக்கூறு உயிரியலில், உருமாற்றம் என்பது கலம் ஒன்றின் மரபணுத்தொகுதி மாற்றமாகும், இது சூழலுக்குரிய பாரம்பரியப் பொருளின் (DNA) உயர்அவு, மரபணு கூட்டுச்சேர்க்கை மற்றும் வெளிப்பாடு ஆகியவற்றால் விளைகின்றது. உருமாற்றமானது இயற்கை மற்றும் செயற்கை இருவழிகளிலும் மிகப் பொதுவாக பாக்டீரியாக்களில் நிகழ்கின்றது, DNA ஆனது சூழலிலிருந்து அவற்றின் கலச்சுவரூடாக எடுக்கப்பட்டுள்ளது எனப்படுகிறது. உருமாற்றம் அடையக்கூடிய பாக்டீரியா ஈடுசெய் செயல்திறனுள்ளது என அழைக்கப்படும். புதிய பாரம்பரியப் பொருளும் இணைதல் அல்லது குறுக்குக் கடத்துகை மூலமாக கலங்களுக்கு கடத்தப்படலாம். இணைதல் என்பது இரு வேறுபட்ட பாக்டீரிய கலங்களுக்கிடையிலான கலத்துக்கு கலம் தொடர்பில் ஒரு பாக்டீரிய கலத்திலிருந்து மற்றொன்றுக்குக்கு DNA ஐ இடமாற்றும் செயலைக் கொண்டது. குறுக்குக் கடத்துகையில், பாக்டீரியா விழுங்கிகள் எனப்படுகின்ற வைரஸ்கள் தாங்கள் தங்கியுள்ள உயிரிகளுக்குள் (ஹோஸ்ட்) புற DNA ஐ உட்செலுத்துகின்றன. புற DNA ஐ யூகார்யோடிக் கலங்களினுள் செலுத்துவது வழக்கமாக "டிரான்ஸ்பெக்ஸன்" என அழைக்கப்படும். விலங்கு மற்றும் தாவரக்கலங்கள் உள்ளடங்கலாக, பாக்டீரியா அல்லாத கலங்களினுள் புதிய பாரம்பரியப் பொருளை உட்புகுத்துவதை விவரிக்கவும் உருமாற்றம் பயன்படுத்தப்படுகிறது.
வரலாறு
உருமாற்றமானது முதன்முதலில் 1928 இல், ஆங்கில நுண்ணுயிரியல் வல்லுனர் பிரெட்ரிக் கிரிஃபித் என்பவரால் பாக்டீரிய நியூமோனியாவுக்கு எதிரான தடுப்பு மருந்தைக் கண்டுபிடிப்பதில் செய்துகாட்டப்பட்டது. வெப்பத்தால் செயலிழக்கச் செய்யப்பட்ட வீரியம் மிக்க மரபுக்கூறுகளுக்கு வெளிப்படுத்திய பின்னர், ஸ்ட்ரெப்டோகாக்கஸ் நிமோனியாவின் தீங்கற்ற வகை (ஸ்ட்ரெய்ன்) வீரியம் மிக்கதாக உருவாக்கப்படலாம் என்பதை கிரிஃபித் கண்டுபிடித்தார். வெப்பத்தால் செயலிழக்கச் செய்யப்பட்ட மரபுக்கூற்றிலிருந்து பெறப்படும் சில "உருமாற்ற காரணிகளே" தீங்கற்ற மரபுக்கூற்று வீரியத்தை உருவாக்குவதற்கு பொறுப்பாக இருந்துள்ளன என்ற கருதுகோளை கிரிஃபித் கொண்டார். 1944 இல், இந்த "உருமாற்ற காரணி" பாரம்பரியமாக இருப்பதை ஆஸ்வால்ட் ஆவெரி, கொலின் மேக்லியட் மற்றும் மேக்லின் மெக்கர்தி ஆகியோர் அடையாளப்படுத்தினர். அவர்கள் ''ஸ்ட்ரெப். நிமோனியா'' வீரியம் மிக்க வகையிலிருந்து DNA ஐப் பிரித்தெடுத்தனர், இந்த DNA ஐப் பயன்படுத்தி மட்டுமே தீங்கற்ற வகை வீரியத்தை உருவாக்கக் கூடியதாக இருந்தது. இந்த உயர்வு மற்றும் கூட்டுச்சேர்க்கையை அவர்கள் பாக்டீரியா "உருமாற்றம்" என அழைத்தனர். ஆவெரு-மேக்லியட்-மெக்கர்தி பரிசோதனையைப் பார்க்கவும்.
எலக்ட்ரோபோரேஷன் முறையைப் பயன்படுத்தி உருமாற்றமானது 1980களின் பிற்காலகட்டத்தில் உருவாக்கப்பட்டது, இது செயல்திறன் மற்றும் உருமாற்றம் செய்யக்கூடிய, பாக்டீரிய மரபுக்கூறுகள் எண்ணிக்கையை அதிகரிக்கின்றது. 1982 இல், சுண்டெலியின் கருப்பையில் எலி வளர்ச்சி ஹார்மோன் மரபணுவை உள்ளடக்கிய, பாரம்பரியப் பொருளை உட்செலுத்துவதன் மூலம் முதலாவது மரபியல் மாற்றம் செய்யப்பட்ட சுண்டெலி உருவாக்கப்படதுடன் பிற விலங்குகள் மற்றும் தாவரக் கலங்களின் உருமாற்றம் பற்றி ஆராயப்பட்டது. 1907 இல், தாவரத்தில் கட்டிகளை உருவாக்கிய பாக்டீரியமான அக்ரோபேக்டீரியம் டுமேஃபேஷியன்ஸ் கண்டுபிடிக்கப்பட்டது, 1970களின் ஆரம்பத்தில், இந்த கட்டியைத் தூண்டும் (டியூமர் இண்டூசிங்) பொருளானது ஒரு DNA பிளாஸ்மிட்டாக இருக்கவேண்டும் என்பது கண்டுபிடிக்கப்பட்டது, இது Ti பிளாஸ்மிட் என அழைக்கப்பட்டது. ஆராய்ச்சியாளர்கள் பிளாஸ்மிட்டிலுள்ள, புற்றுநோயைத் தோற்றுவித்த மரபணுக்களை அகற்றி அவற்றை புதுமையான மரபணுக்களில் சேர்ப்பதன்மூலம், ''அ. டுமேஃபேஷியன்ஸைக்'' கொண்டு தாவரங்களில் தொற்று ஏற்படுத்தவும், அவர்கள் தேர்வுசெய்த DNA ஐ தாவர மரபணுத் தொகுதிக்குள் உட்செலுத்த பாக்டீரியாவை அனுமதிக்கவும் கூடியதாக இருந்தது. அனைத்து தாவரக் கலங்களும் ''அ. டுமேஃபேஷியன்ஸைக்'' கொண்டு தொற்று ஏற்படுத்துவதற்கு இசைவன அல்ல, ஆகவே வேறு செய்முறைகளும் உருவாக்கப்பட்டன, அதிலடங்குவன; எலக்ட்ரோபோரேஷன் மற்றும் மைக்ரோ இன்ஜெக்சன். 1990 இல் ஜான் சான்ஃபோர்ட் பயாலிஸ்டிக் பார்டிகிள் டெலிவரி சிஸ்டத்தை (மரபணு துப்பாக்கி) கண்டுபிடித்ததுடன் துகள் மோதியடித்தல் சாத்தியமாகியது.
பாக்டீரியா
பாக்டீரியா உருமாற்றத்தை நேக்கட் DNA வை (இணைந்திருக்கும் கலங்கள் அல்லது புரதங்கள் இல்லாமல் DNA மட்டும்) பின்பற்றுவதால் கொண்டுவரப்படும் நிலையான பாரம்பரிய மாற்றம் எனக் குறிப்பிடாலாம், ஈடுசெய் செயல்திறன் என்பது சூழலிலிருந்து புறத்திற்பிறந்த DNA ஐ எடுத்து பின்பற்றக்கூடிய தன்மையின் நிலையைக் குறிக்கிறது. கம்பீட்டன்ஸின் இரு வேறுபட்ட வடிங்களை இனங்கண்டறிதல் வேண்டும்: இயற்கையான மற்றும் செயற்கையான.
செயற்கையான ஈடுசெய் செயல்திறன்
செயற்கையான ஈடுசெய் செயல்திறன் கலத்தின் மரபணுக்களில் குறியீடு இடப்படவில்லை. பதிலாக, இது ஆய்வுகூடச் செயற்பாடுகளால் தூண்டப்படுகிறது, இதில் பொதுவாக இயற்கையில் நிகழாத நிலமைகளைப் பயன்படுத்தி கலங்கள் DNA ஐ ஊடுபுக விடக்கூடியதாகச் செய்யப்படுகிறது.
கால்சியம் குளோரைட் உருமாற்றம் ஈடுசெய் செயல்திறனை மேம்படுத்துகின்ற ஒரு செய்முறை. இருவலுவுள்ள நேரயன்களான Ca2+ (CaCl2|CaCl2 இல்) முன்னிலையில் கலங்களைக் குளிர்விக்கும்போது கலம் மென்படலம் பிளாஸ்மிட் DNA ஐ ஊடுபுகவிடக்கூடியதாக மாற்றப்படும். கலங்கள் DNA உடன் பனிக்கட்டியில் வைத்து அடைகாக்கப்பட்டு, பின்னர் மெதுவாக வெப்ப அதிர்ச்சி கொடுக்கப்படுகின்றன (எ.கா. 42 °C இல் 30–120 வினாடிகளுக்கு), இது DNA ஐக் கலத்துக்குள் புகவைக்கும். இந்த செய்முறையானது சுற்று பிளாஸ்மிட் DNAகளுக்கு மிகச் சிறப்பாகச் செயலாற்றும். ஈடுசெய் செயல்திறனுள்ள கலங்களின் மிக்ச்சிறந்த தயாரிப்பானது பிளாஸ்மிட்டின் மைக்ரோகிராம் ஒன்றுக்கு ~108 தொகுப்புகளைக் கொடுக்கும். மோசமான தயாரிப்பு சுமார் 104/மை.கி அல்லது அதைவிடக் குறைவானது. சிறந்த வர்த்தகரீதியற்ற தயாரிப்புகள் ஒரு மைக்ரோகிராம் பிளாஸ்மிட்டில் 105 முதல் 106 வரை உருமாற்றி அமைக்கப்பட்டவற்றைக் கொடுக்க வேண்டும்.
இந்த செய்முறை பொதுவாக நிறமூர்த்த DNA துண்டுகள் போன்ற நேர்கோட்டு மூலக்கூறுகளில் சிறப்பாக செயலாற்றமாட்டாது, ஏனென்றால், கலத்திலுள்ள எக்ஸோநியுக்ளியேஸ் நொதியங்கள் நேர்கோட்டு DNA ஐ விரைவாக நிலைதாழ்துவதால் ஆகும். இருந்தபோதும், இயற்கையாகவே ஈடுசெய் செயல்திறனுள்ள கலங்கள், பிளாஸ்மிட்டுகளைப் பயன்படுத்துவதைவிட பொதுவாக நேர்கோட்டு DNA உடன் அதிக செயல்திறனால உருமாற்றப்படுகின்றன.
10-20கி.வா/செ.மீ மின் புலத்தைக் கொண்டு மெதுவான அதிர்ச்சியைக் கொடுப்பதன் மூலம் பாக்டீரிய (மற்றும் பிற) கலங்களில் துவாரங்கள் ஏற்படுத்துவதற்கான இன்னொரு வழி பொதுவாக எலக்ட்ரோபோரேஷன் ஆகும். இந்த துவாரங்களின் ஊடாக பிளாஸ்மிட் DNA கலத்தினுள் நுழையலாம். இந்த செய்முறை பெரிய பிளாஸ்மிட் DNA உடனும் பயன்படுத்த ஏதுவானது. இயற்கையான மென்படல-சரிபார்ப்புப் பொறிமுறையானது, அதிர்ச்சி கொடுக்கப்பட்ட பின்னர் இந்த துவாரங்களை மிகவிரைவாக மூடிவிடும்.
பிளாஸ்மிட் உருமாற்றம்
மறுஇணைவு பிளாஸ்மிட்களைப் பெற்றுள்ள ''எ. கோலை கலங்களை அடையாளம் காணுவதற்கான இன்னொரு குறிப்பி லாக்ஸ்''  மரபணு ஆகும், இது β-கேலக்டோசிடசுக்காக குறியிடுகிறது. ஒவ்வொரு தனி மூலக்கூறும் ஒரு லாக்ஸ்-α மற்றும் ஒரு லாக்ஸ்-ω  புரதங்களால் ஆக்கப்பட்டுள்ள β-கேலக்டோசிடசு ஒரு ஒத்த-நாற்படி என்பதால், தேவைப்படும் இரு புரதங்களில் ஒன்று மட்டுமே விளைவுக் கலத்தில் வெளிக்காட்டப்படும் எனின், செயல்படக்கூடிய எந்தவொரு நொதியமும் உருவாக்கப்பட மாட்டாது. ஆகவே, அதன் மரபணுத் தொகுதியில் லாக்ஸ்-α இல்லாத ''எ. கோலை'' இன் மரபுக்கூறானது, தவறிய மரபணுத் துண்டைக் கொண்டுள்ள பிளாஸ்மிட்டைப் பயன்படுத்தி உருமாற்றம் செய்யப்படுகிறது, உருமாற்றப்பட்ட கலங்கள் β-கேலக்டோசிடசை உண்டாக்கும், இதேவேளை உருமாறாத கலங்கள் தனி மூலக்கூறின் அரைவசி ஒமேகாவை மட்டுமே தயாரிக்கக்கூடியது என்பதால் β-கேலக்டோசிடசை உண்டாக்காது. இந்த வகை உருமாற்றத்தில், பிளாஸ்மிட்டின் பாலிலிங்கர் பகுதி லாக்ஸ்-α மரபணுத் துண்டில் இருக்கிறது, இதன் பொருள் என்னவெனில், வெற்றிகரமாக தயாரிக்கப்பட்ட மறுஇணைவு பிளாஸ்மிட்களானவை, லாக்ஸ்-α  இன் எங்கோ ஒரு இடத்தில் உட்செருகப்பட்ட தேவையான மரபணுவைக் கொண்டிருக்கும். இந்த பிரிக்கப்பட்ட மரபணு துண்டை ''எ. கோலை வெளிப்படுத்தும்போது, பயனுள்ள லாக்ஸ்-α''  புரதம் எதுவும் உண்டாக்கப்படாது, ஆகவே பயனுள்ள β-கேலக்சிடசு உருவாக்கப்படாது. வண்ணமற்ற, மாற்றப்பட்ட கேலக்டோஸ் X-gal ஐக் கொண்டுள்ள ஊடகத்தில் வளர்க்கப்பட்டபோது, தளப்பொருளை வளர்சிதை மாற்றத்துக்கு உள்ளாக்கக்கூடிய தொகுப்புகள் (மற்றும் ஆகவே அவை உருமாற்றப்பட்டுள்ளன, ஆனால் மறுஇணைவு பிளாஸ்மிட்களால் அல்ல) நீல வண்ணத்தில் தோன்றும்; தளப்பொருளை வளர்சிதை மாற்றத்துக்கு உள்ளாக்க முடியாத தொகுப்புகள் (மற்றும் ஆகவே அவை மறுஇணைவு பிளாஸ்மிட்களால் உருமாற்றப்பட்டுள்ளன) வெள்ளையாகக் காணப்படும்.
தாவரங்கள்
தாவரக் கலங்களினுள் DNA ஐ இடமாற்றுவதற்கு பல பொறிமுறைகள் உள்ளன:
விலங்குகள்
விலங்குக் கலங்களுக்குள் DNA செலுத்தப்படுவதை பொதுவாக டிரான்ஸ்பெக்ஸன் என அழைப்பர், இது இதற்குரிய கட்டுரையில் விவாதிக்கப்படுகிறது.
வெளிப்புற இணைப்புகள்
பகுப்பு:மூலக்கூற்று உயிரியல் பகுப்பு:நுண்ணுயிரியல் பகுப்பு:கூகுள் தமிழாக்கம்-மரபியல்
சோடியம் பைரோசல்பேட்டு
சோடியம் பைரோசல்பேட்டு (Sodium pyrosulfate) என்பது Na2S2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை டைசோடியம் டைசல்பேட்டு என்றும் இருசோடியம் இருசல்பேட்டு என்றும் வேறு பெயர்களால் அழைக்கலாம்.
தயாரிப்பு
சோடியம் பைசல்பேட்டை நீர்நீக்க வினைக்கு உட்படுத்துவதன் மூலமாக சோடியம் பைரோசல்பேட்டைத் தயாரிக்க இயலும்.:
460 °செல்சியசு வெப்பநிலைக்கு மேலான வெப்பநிலையில் இது வெப்பச் சிதைவு அடைந்து சோடியம் சல்பேட்டும் கந்தக டை ஆக்சைடும் உருவாகின்றன.
மேற்கோள்கள்
பகுப்பு:சோடியம் சேர்மங்கள் பகுப்பு:பைரோசல்பேட்டுகள்
பாம்பு இளவரசன் (கதை)
பாம்பு இளவரசன் என்பது ஒரு இந்திய விசித்திரக் கதை, இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை ஆகும். ஆண்ட்ரூ லாங் அதை ஆலிவ் தேவதை புத்தகத்தில் (1907) சேர்த்துள்ளார்.